সান্তিয়াগো, চিলি
সান্তিয়াগো (স্পেনীয় ভাষায়: Santiago de Chile) চিলির রাজধানী। এটি চিলির সবচেয়ে বড় নগর এলাকা বৃহত্তর সান্তিয়াগোর কেন্দ্রে, দেশটির কেন্দ্রীয় উপত্যকাতে সমুদ্র তল থেকে ৫২০ মিটার উচ্চতায় অবস্থিত। সান্তিয়াগো রাজধানী হলেও চিলির জাতীয় কংগ্রেস পার্শ্ববর্তী বালপারাইসো (Valparaíso)-তে অনুষ্ঠিত হয়।
সেন্ত্রো কালচারাল গাব্রিয়েলা মিস্ত্রাল
১৯ অক্টোবর, ২০০৯ তারিখে দিয়েগো পোর্তালস ভবনের নাম পরিবর্তন করে সেন্ত্রো কালচারাল গাব্রিয়েলা মিস্ত্রালের উদ্বোধন করা হয়। নোবেল পুরস্কার বিজয়ী গাব্রিয়েলা মিস্ত্রালের নাম অনুসারে এর বর্তমান নামকরণ হয়। ২৭ অক্টোবর, ২০০৯ তারিখে চিলীয় রাষ্ট্রপতি মিশেল বাশলে ২০৩৮৬ আইনের মাধ্যমে চিলীয় সংস্কৃতি ও হিস্পানিক-আমেরিকান লেখনিতে অবিস্মরণীয় অবদানের প্রেক্ষিতে তাঁর স্মরণে ও সম্মানার্থে অধ্যাদেশ জারী করেন।